09/06/2015 | Administración LocalMunicipal
Fene
Secretaría
Convocatoria do proceso selectivo de persoal laboral temporal mediante o sistema de concurso-oposición libre. brigadas de prevención, vixilancia e defensa contra os incendios forestais

Convocatoria do proceso selectivo de persoal laboral temporal mediante o sistema de concurso-oposición libre. brigadas de prevención, vixilancia e defensa contra os incendios forestais. Por resolución de alcaldía núm.645/2015 do 1 de xuño de 2015 adoptouse o seguinte acordo: “PRIMEIRO.- Aprobar as bases reguladoras da convocatoria de selección nos termos seguintes: 1. O obxecto desta convocatoria é a selección de catro persoas como persoal laboral temporal (máximo tres meses de duración) para realizar actuacións de prevención, vixilancia e defensa contra os incendios forestais no marco do “Convenio de Colaboración subscrito entre a Consellería do Medio Rural e do Mar e a entidade local de Fene para a participación na prevención e defensa contra incendios forestais mediante a actuación de medios de prevención e defensa, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2007-2013”. - Un xefe de brigada. - Un peón de brigada – condutor. - Dous peóns de brigada. As funcións a desenvolver polos membros da brigada son as establecidas no Convenio de Colaboración subscrito entre a Consellería do Medio Rural e do Mar e o Concello de Fene. O ámbito de actuación será o municipal, sen prexuízo de que conforme á normativa aplicable o persoal das brigadas municipais participará nas operacións de extinción e de remate de incendios forestais, baixo o mando único operativo dependente da consellaría competente en materia forestal. Sen ánimo exhaustivo, as funcións a desenvolver son: - Traballos de vixilancia e defensa contra os incendios forestais. - Traballos encamiñados á prevención que diminúan o risco de propagación e minoren os danos dos incendios, no caso de producirse. O xefe de brigada será o responsable e coordinador do funcionamento da brigada mantendo as relacións operativas e de comunicación co persoal do Distrito Forestal. Os membros da brigada deberán ter plena dispoñibilidade (incluíndo domingos, festivos, quendas de noite. segundo as necesidades do servizo). A execución das actuacións de prevención, vixilancia e defensa contra os incendios forestais terá unha duración máxima de 3 meses, de conformidade co Convenio de Colaboración subscrito entre a Consellería do Medio Rural e do Mar e o Concello de Fene. O contrato a formalizar é de duración determinada na modalidade de obra ou servizo e a tempo completo. No contrato de traballo formalizado establecerase un período de proba de 15 días. As retribucións brutas mensuais do xefe de brigada ascenden a 1.401,09 € (1.200 € mais 201,09 € de prorrata da extra) e as retribucións brutas mensuais dos peóns de brigada ascenden a 1.167,58 € (1.000 € mais 167,58 € de prorrata da extra). 2. De conformidade co artigo 50 da Lei 30/1992 do Réxime Xurídico das Administracións Públicas e o Procedemento Administrativo Común, e en coherencia coa necesidade urxente que pretende cubrirse, o procedemento tramítase de urxencia. Os/as aspirantes que, tralo remate do proceso selectivo, obteñan a maior puntuación en cada unha das tres categorías serán propostos polo tribunal de selección para a súa contratación para levar a cabo a prevención e defensa contra incendios forestais obxecto do Convenio de Colaboración subscrito entre a Consellería do Medio Rural e do Mar e o Concello de Fene. Os contratos de traballo subscritos extinguiranse, en todo caso, coa realización das actuacións que motivan a subscrición do Convenio de Colaboración mencionado que están fixadas nun prazo máximo de 3 meses. A selección do persoal laboral temporal realizarase mediante un procedemento áxil que respectará en todo caso os principios de igualdade, mérito, capacidade, publicidade, transparencia, obxectividade, eficacia, eficiencia e axilidade. As probas selectivas realizaranse polo sistema de concurso-oposición libre.1. Serán requisitos mínimos dos aspirantes a esta selección de persoal: - Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. - Posuír a capacidade funcional para o desempeño das tarefas. - Ter cumpridos dezaseis anos e non exceder, se é o caso, da idade máxima de xubilación forzosa. - Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. - Para os/as aspirantes a xefe de brigada. Estar en posesión dalgunha das seguintes titulacións: Enxeñeiro de Montes, Enxeñeiro Técnico Forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalente. Posuír o carné de conducir B. - Para os/as aspirantes a peón brigadista – condutor. Posuír o carné de conducir B.2. Os anteriores requisitos deberanse reunir con referencia ó último día de prazo de presentación das solicitudes. As solicitudes para tomar parte nas probas selectivas presentarse conforme ó modelo que figura no ANEXO I e dirixiranse ó alcalde da Corporación expresando que reúnen tódolos requisitos esixidos na base anterior. Presentaranse no rexistro xeral do concello, podendo presentarse tamén conforme ó sinalado no artigo 38.4 da Lei 30/1992 de 26 de novembro. O prazo de presentación de solicitudes de participación será de 5 días hábiles contados a partir do seguinte ó da publicación das presentes bases no Boletín Oficial da Provincia da Coruña. Á instancia, conforme ó modelo que figura no ANEXO I, acompañarase inescusablemente da seguinte documentación: - Copia compulsada do Documento Nacional de Identidade, ou pasaporte. - Copia compulsada do título académico e/ou carné de conducir B, segundo o posto. - Copia compulsada dos documentos que acrediten os méritos alegados para a fase de concurso conforme á base sétima. Os méritos profesionais deberán acreditarse con copia cotexada dos contratos de traballo e co informe da vida laboral ou, no caso de administracións públicas, certificado expedido polo fedatario público da administración e copia cotexada do contrato e/ou nomeamento. Achegaranse, en todo caso, os certificados de empresa ou Administración Pública precisos para acreditar as concretas funcións dos traballos desenvoltos. - De ser o caso, copia compulsada do CELGA 1 ou equivalente, co que quedarán exentos do exame de galego. Finalizado o prazo de presentación de instancias, o alcalde, no prazo máximo de 5 días e mediante resolución, aprobará a lista provisional de admitidos e excluídos que será exposta no taboleiro de edictos do Concello e publicada na páxina web do Concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 2 días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, que se publicará no taboleiro de edictos e na que se incluirá a composición do tribunal e o lugar, a data e a hora de realización do primeiro exercicio. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o Órgano que ditou o acto, ou directamente recurso de contencioso-administrativo no prazo de dous meses, ante a Xurisdición Contenciosa-Administrativa, contados a partir do seguinte ó da publicación no taboleiro de edictos e na páxina web do Concello. O resto das resolucións serán expostas no taboleiro de edictos e publicadas na páxina web do Concello.1. O tribunal cualificador designado pola alcaldía (en virtude do artigo 21.1. g) da Lei 7/1985 reguladora das Bases do Réxime Local e en base ó establecido pola Lei 2/2015 do emprego público de Galicia) estará integrado polos seguintes membros: - Presidenta/e (titular e suplente): Unha/un funcionaria/o de carreira pertencente a un corpo ou escala para ingreso no cal se pedira titulación igual ou superior á de agora esixida. - Vogais (titulares e suplentes): Tres funcionarias/os de carreira pertencente a un corpo ou escala para ingreso no cal se pedira titulación igual ou superior á de agora esixida. - Secretaria/o (titular e suplente): Unha/un funcionaria/o de carreira pertencente a un corpo ou escala para ingreso no cal se pedira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 28.2 de Lei 30/1992 de réxime xurídico das administracións públicas. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal non poderá declarar que superaron as probas un número superior de aspirantes ó da praza convocada, aínda que co resto de solicitantes non seleccionados pero que figuren como aprobados se establecerá unha orde para cubrir as posibles vacantes que puideran producirse, so válido para a presente convocatoria.6. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.7. Os membros concorrentes ás sesións do Tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. A selección realizarase de conformidade co previsto nas presentes bases polo sistema de concurso-oposición cos candidatos que no prazo establecido presentaran a súa documentación, tendo en conta que a fase de concurso de méritos será valorado en segundo lugar, e só no caso dos aspirantes que superaron a fase de oposición. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade. O tribunal publicará os sucesivos anuncios de celebración do segundo exercicio (galego) no Taboleiro de edictos e na páxina web do Concello. A cualificación dos exercicios, así como o resultado dos méritos alegados, farase pública mediante a publicación da correspondente acta do tribunal de selección no Taboleiro de Edictos e na páxina web do Concello. A puntuación definitiva estará determinada pola suma das puntuacións obtidas na fase de oposición, dos aspirantes que a superen, e na fase de concurso. No caso de que un/ha mesmo/a aspirante se presente a varias das categorías de persoal laboral obxecto de selección realizará unha soa vez aquelas probas que sexan iguais nas categorías presentadas. Para a puntuación da fase de concurso terase en conta o estipulado na cláusula quinta destas bases. Fase de oposición (puntuación máxima 10 puntos) A orde de actuación dos aspirantes farase de conformidade coa 29 de xaneiro de 2015 pola que se fai público o resultado do sorteo ao que se refire o artigo 9 do Regulamento de selección de persoal da Comunidade Autónoma de Galicia comezándose por aqueles aspirantes cuxo primeiro apelido comece pola letra S. A oposición constará de dous exercicios, de carácter obrigatorio e eliminatorio. PRIMEIRO EXERCICIO.- Exercicio práctico consistente en: - Realización dunha proba de aptitude física. Realizarase a proba do banco. Consiste en empregar un banco de aproximadamente 40 cm para os homes e 33 cm para as mulleres, no que se subirá e baixará a razón de 90 movementos por minuto (22,5 veces/minuto) durante 5 minutos. O ritmo se marcará cun metrónomo. Unha vez finalizado a persoa repousará durante 15 segundos e tomarase o pulso. Cos datos da idade, peso e pulsacións obterase a capacidade aeróbica do aspirante. Antes da súa realización, darase información detallada ós aspirantes do desenvolvemento e forma de valoración da proba a realizar. A tal efecto, os aspirantes deberán asinar unha declaración conforme ó seguinte modelo: “- Que coñece e foi informado do desenvolvemento e forma de valoración da proba de aptitude física a realizar -a proba do banco-. - Que, en consonancia e reiterando a instancia de participación xa presentada, declara baixo a súa responsabilidade que reúne as condicións físicas e de saúde necesarias para a realización da proba de aptitude física -a proba do banco-”. Os aspirantes que non obteñan una capacidade aeróbica igual ou superior a 40 quedarán eliminados do proceso selectivo. O resto serán considerados aptos e seguirán no proceso selectivo. Para o seu cálculo usaranse as táboas proporcionadas pola Xunta de Galicia con motivo do Convenio de Colaboración para a actuación dun vehículo motobomba e que están a disposición dos aspirantes para a súa consulta na secretaría do concello. - Realización dunha ou mais probas prácticas relacionadas coas tarefas a desempeñar e que serán propostas polo tribunal atendendo á categoría a desempeñar (xefe de brigada, peón de brigada – condutor ou peón de brigada). Puntuarase cun máximo de 10 puntos, quedando eliminados aqueles que non obteñan un mínimo de 5 puntos. SEGUNDO EXERCICIO.- En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) terán unha proba oral de galego, que será calificada como apto ou non apto. Aqueles aspirantes que se encontren imposibilitados para realizar a proba oral, a realizarán por escrito. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. Fase de concurso (puntuación máxima 3 puntos) Por acreditar experiencia laboral na Administración Pública ou empresa privada como persoal integrado no servizo de extinción de incendios: 0,004 puntos/día traballado ata un máximo de 3 puntos. En caso de acreditación de períodos de traballo por meses, estes computaranse como de 30 días cada mes. A proposta do tribunal cualificador será publicada no taboleiro de edictos e na páxina web do Concello. Ós aspirantes seleccionados requiriráselles que acheguen certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para traballar nas brigadas de prevención, vixilancia e defensa contra os incendios forestais e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público no prazo improrrogable de tres días hábiles -salvo que expresamente se indique outro prazo distinto- e a contar desde a súa publicación na páxina web do Concello (sen prexuízo da posibilidade de comunicar tamén dita circunstancia por vía telefónica ou por correo electrónico). A proposta elevarase á Alcaldía para que, presentados os ditos documentos, proceda a contratación dos aspirantes seleccionados para levar a cabo a prevención e defensa contra incendios forestais obxecto do Convenio de Colaboración subscrito entre a Consellería do Medio Rural e do Mar e o Concello de Fene. Na acta da última sesión do tribunal de selección incluirase unhas listas de todos/as os/as aspirantes que superaron o proceso de selección por orde de puntuación e por cada unha das categorías existentes (xefe de brigada, peón de brigada – condutor e peón de brigada). A Alcaldía, ó finalizar o proceso selectivo e trala constitución da nova corporación, poderá aprobar a creación das ditas listas de aspirantes de cara a súa contratación neste ano para ser usadas no suposto de que algún dos aspirantes seleccionados non presentara o certificado médico, o resultado do recoñecemento médico fose “non apto”, renunciaran á contratación ou por calquera circunstancia deixaran vacante o posto a cubrir. Neses casos, procederase a requirir ós aspirantes que superaron o proceso de selección por orde de puntuación e por cada unha das categorías existentes (xefe de brigada, peón de brigada – condutor e peón de brigada) pasando o aspirante seleccionado a ocupar o último lugar da lista de aspirantes creada salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado). O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación das presentes bases no Boletín Oficial da Provincia, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación das presentes bases no Boletín Oficial da Provincia (artigos 116, 117 e 48 da Lei 30/92, de 26 de novembro, de réxime xurídico das Administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/92, de 26 de novembro, de réxime xurídico das Administracións públicas e do procedemento administrativo común). D/Dona__________________________ con data de nacemento _______________________ con DNI nº____________ e con domicilio en ______________________________________ (teléfono ___________; correo electrónico _________________________) ante o Sr. Alcalde-Presidente do Concello de Fene, COMPARECE e DI: a) Que coñece e acepta as bases que van a rexer a selección de persoal laboral temporal mediante o sistema de concurso oposición libre. Brigadas de prevención, vixilancia e defensa contra os incendios forestais. - Un xefe de brigada. - Un peón de brigada – condutor. - Dous peóns de brigada. b) Que desexa ser admitido ás probas selectivas convocadas que indica a continuación. c) Que reúne todos e cada un dos requisitos establecidos nas bases da convocatoria, e que aporta a documentación esixida para ó efecto (orixinais ou copias debidamente compulsadas) d) Que adxunta á presente: - Copia compulsada do Documento Nacional de Identidade, ou pasaporte. - Copia compulsada do título académico e/ou carné de conducir B (no caso que proceda) - Copia compulsada acreditativa de posuír o CELGA 1 ou título equivalente (só para aqueles aspirantes que desexen acreditar estar exentos da proba de lingua galega) - Relación dos seguintes documentos ós efectos da súa valoración na fase de concurso, 1.2. 3. Por todo o exposto, SOLICITA que se teña por presentada esta solicitude e sexa admitido ás probas de (marcar o que proceda):  Xefe de brigada  Peón de brigada – condutor  Peón de brigada En__________, ____ de __________________ de 20____ Asdo.: ________________________ ALCALDE-PRESIDENTE DO CONCELLO DE FENE” SEGUNDO.- Convocar o proceso selectivo para a selección de persoal laboral temporal mediante o sistema de concurso-oposición libre. Brigadas de prevención, vixilancia e defensa contra os incendios forestais. Un xefe de brigada, un peón de brigada – condutor e dous peóns de brigada. O prazo de presentación de solicitudes de participación será de 5 días hábiles contados a partir do seguinte ó da publicación das presentes bases no Boletín Oficial da Provincia da Coruña”. Fene, 1 de xuño de 2015 O alcalde Gumersindo P. Galego Feal